**SPRENDIMO PROJEKTO**

**DĖL ŽEMĖS PLOTO ROKIŠKIO R. SAV., PANDĖLIO SEN., LAILŪNŲ K., PRIPAŽINIMO BŪTINU VISUOMENĖS POREIKIAMS, JO ĮTRAUKIMO Į NEPRIVATIZUOTINŲ SKLYPŲ SĄRAŠĄ IR SKLYPO SUFORMAVIMO**

**AIŠKINAMASIS RAŠTAS**

2024-02-26

Projekto rengėjas – Algirdas Kulys, Rokiškio rajono savivaldybės administracijos Pandėlio seniūnijos seniūnas.

Pranešėjas komitetų ir tarybos posėdžiuose – Algirdas Kulys, Rokiškio rajono savivaldybės administracijos Pandėlio seniūnijos seniūnas.

|  |  |  |
| --- | --- | --- |
| 1. | Sprendimo projekto tikslas ir uždaviniai | Sprendimo projekto rengimą paskatino Suvainiškio kaimo bendruomenės prašymas palikti žemės sklypą visuomenės poreikiams. Atsižvelgiant į tai, yra teikiamas savivaldybės tarybos sprendimo projektas dėl žemės sklypo pripažinimo būtinu visuomenės poreikiams ir jo įtraukimo į neprivatizuotinų žemės sklypų sąrašą. |
| 2.  | Šiuo metu galiojančios ir teikiamu klausimu siūlomos naujos teisinio reguliavimo nuostatos | Lietuvos Respublikos vietos savivaldos įstatymo 7 straipsnio 9 punktas nustato: *valstybinės (valstybės**perduotos savivaldybėms) funkcijos yra:* *savivaldybei priskirtos valstybinės žemės ir kito valstybės turto valdymas, naudojimas ir disponavimas juo patikėjimo teise;* Lietuvos Respublikos vietos savivaldos įstatymo 15 straipsnio 2 dalies 20 punktas nustato: *išimtinė savivaldybės tarybos kompetencija: sprendimų dėl savivaldybei patikėjimo teise perduotos valstybinės žemės valdymo, naudojimo ir disponavimo ja, išskyrus šio įstatymo 27 straipsnio 2 dalies 29 punkte nurodytus sutikimus ir sprendimus, ir sprendimų dėl sutikimo perimti kitą valstybės turtą savivaldybės nuosavybėn priėmimas;* Lietuvos Respublikos vietos savivaldos įstatymo 63 straipsnio 4 dalis nustato: *savivaldybės joms patikėjimo teise perduotą valstybės turtą valdos, naudoja ir disponuoja juo įstatymų ir kitų teisės aktų nustatyta tvarka;* Lietuvos Respublikos žemės įstatymo 7 straipsnio 1 dalies 2 punktas nustato: *valstybinės žemės patikėjimo teisės subjektai (patikėtiniai) yra* *savivaldybės– savivaldybės teritorijoje esančių miestų ir miestelių teritorijų ribose valstybinės žemės, perduotos Vyriausybės nutarimu, išskyrus žemę, kuri šio ir kitų įstatymų nustatyta tvarka patikėjimo teise perduota kitiems subjektams, ir valstybinės žemės, perduotos savivaldybėms patikėjimo teise Vyriausybės nustatyta tvarka šio straipsnio 2 dalyje nurodytoms reikmėms ar kitų įstatymų nustatytais atvejais ir sąlygomis šio straipsnio 3 dalyje nurodytoms reikmėms, taip pat valstybinės miško žemės sklypų, perduotų savivaldybėms patikėjimo teise Vyriausybės nutarimais šio straipsnio 5 dalyje nustatyta tvarka ir sąlygomis;* 13 straipsnio 1 dalis nustato*:* *laisvos valstybinės žemės fondą šio įstatymo ir Vyriausybės nustatyta tvarka tvarko valstybinės žemės patikėtiniai – jiems perduotus valstybinės žemės sklypus.**Lietuvos Respublikos žemės reformos įstatymo 13 straipsnio 1 dalies 2 punktas numato, kad žemė neprivatizuojama, jeigu* užimta bendroms gyventojų ar kitoms visuomenės reikmėms naudojamų teritorijų (gatvių, aikščių, skverų, kapinių, vandenviečių ir kt.). Šių žemės sklypų (teritorijų) plotai ir ribos nustatomi teritorijų planavimo dokumentuose ar žemės valdos projektuose. |
| 3. | Laukiami rezultatai | Sutvarkius viešąją erdvę, ateityje atsirastų galimybė įrengti poilsio zoną prie kelio ties Lietuvos ir Latvijos valstybės siena, labiau suaktyvinti kaimo gyventojų ir atvykstančių svečių laisvalaikį. |
| 4.  | Lėšų poreikis ir šaltiniai | Pripažinus žemės sklypą būtinu visuomenės poreikiams, sklypas būtų formuojamas rengiant žemės sklypų formavimo ir pertvarkymo projektą arba atitinkamos kadastro vietovės žemės reformos žemėtvarkos projektų papildymą, arba žemės sklypų planą, kuris prilyginamas žemės reformos žemėtvarkos projektams. Kitu etapu būtų atliekami suformuoto žemės sklypo kadastriniai matavimai, sklypai registruojami VĮ Registrų centre. Visi šie darbai iš savivaldybės biudžeto pareikalaus lėšų. |
| 5.  | Antikorupcinis sprendimo projekto vertinimas | Teisės akte nenumatoma reguliuoti visuomeninių santykių, susijusių su Lietuvos Respublikos korupcijos prevencijos įstatymo 8 straipsnio 1 dalyje numatytais veiksniais, todėl teisės aktas nevertintinas antikorupciniu požiūriu |
| 6.  | Kiti sprendimui priimti reikalingi pagrindimai, skaičiavimai ar paaiškinimai | - |
| 7. | Sprendimo projekto lyginamasis variantas (jeigu teikiamas sprendimo pakeitimo projektas) | - |